CELEX: 52012JC0029
Language: ro
Date: 2012-10-17
Title: Propunere comună de REGULAMENT AL CONSILIULUI de modificare a Regulamentului (CE) nr. 765/2006 privind măsuri restrictive împotriva Belarus

|
			
		
		
		52012JC0029
		
			Propunere comună de REGULAMENT AL CONSILIULUI de modificare a Regulamentului (CE) nr. 765/2006 privind măsuri restrictive împotriva Belarus /* JOIN/2012/029 final - 2012/0296 (NLE) */
			
				
		
		
			
			   	EXPUNERE
DE MOTIVE
(1)                   
Regulamentul (CE) nr. 765/2006 al Consiliului din 18
mai 2006, astfel cum a fost modificat, prevede înghețarea activelor
președintelui Lukașenko, ale anumitor funcționari din Belarus
și ale persoanelor responsabile de încălcări grave ale
drepturilor omului sau de represiunea împotriva societății civile
și a opoziției democratice, precum și ale persoanelor și
entităților care obțin avantaje de pe urma regimului
Lukașenco sau care sprijină acest regim, în special persoanele
și entitățile care pun la dispoziția regimului sprijin
financiar sau material.
(2)                   
Pentru a oferi o mai mare claritate, Consiliul a
hotărât să precizeze și să consolideze criteriile care stau
la baza includerii persoanelor fizice sau juridice, a entităților
și a organismelor pe listele cuprinse în anexele la Decizia 2010/639/PESC
a Consiliului prin adoptarea unei noi decizii care o va înlocui pe precedenta,
începând cu 1 noiembrie 2012, și care va regrupa totodată aceste
anexe într-o singură anexă.
(3)                   
Această măsură intră în domeniul
de aplicare al Tratatului privind funcționarea Uniunii Europene și,
prin urmare, sunt necesare acțiuni de reglementare la nivelul Uniunii
pentru punerea sa în aplicare, în special în vederea asigurării
aplicării uniforme a acesteia de către operatorii economici din toate
statele membre.
(4)                   
Înaltul Reprezentant al Uniunii pentru afaceri
externe și politica de securitate și Comisia Europeană propun
modificarea în consecință a Regulamentului (CE) nr. 765/2006 al
Consiliului.
2012/0296 (NLE)
Propunere comună de
REGULAMENT AL CONSILIULUI
de modificare a Regulamentului (CE) nr. 765/2006
privind măsuri restrictive împotriva Belarus
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 215,
având în vedere Decizia 2012/…/PESC a
Consiliului din … octombrie 2012 care înlocuiește Decizia 2010/639/PESC
privind măsuri restrictive împotriva Belarus[1], 
având în vedere propunerea prezentată în
comun de Înaltul Reprezentant al Uniunii pentru afaceri externe și politica
de securitate și de Comisia Europeană,
întrucât:
(1)       Regulamentul (CE) nr. 765/2006
al Consiliului din 18 mai 2006 privind măsuri restrictive împotriva
Belarus[2]
prevede înghețarea activelor președintelui Lukașenko, ale
anumitor funcționari din Belarus și ale persoanelor responsabile, inter
alia, de încălcări grave ale drepturilor omului sau de
represiunea împotriva societății civile și a opoziției
democratice, precum și ale persoanelor și entităților care
obțin avantaje de pe urma regimului Lukașenco sau care sprijină
acest regim.
(2)       Prin Decizia 2012/…/PESC,
Consiliul a hotărât să precizeze criteriile care stau la baza
includerii persoanelor fizice sau juridice, a entităților și a
organismelor pe listele cuprinse în anexele la Decizia 2010/639/PESC a
Consiliului[3]
și să regrupeze aceste anexe într-o singură anexă. 
(3)       Această măsură
intră în domeniul de aplicare al Tratatului privind funcționarea
Uniunii Europene și, prin urmare, sunt necesare acțiuni de
reglementare la nivelul Uniunii pentru punerea sa în aplicare, în special în
vederea asigurării aplicării uniforme a acesteia de către
operatorii economici din toate statele membre.
(4)       Prin urmare, Regulamentul
(CE) nr. 765/2006 ar trebui modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 765/2006 se modifică
după cum urmează:
(1) Articolul 2 se înlocuiește cu
următorul text:
„Articolul 2
1. Se îngheață toate
fondurile și resursele economice care aparțin, se află în
proprietatea ori în posesia sau sunt controlate de persoanele fizice sau
juridice, entitățile sau organismele enumerate în anexa I. 
2. Se interzice punerea la
dispoziția persoanelor fizice sau juridice, a entităților sau a
organismelor incluse pe lista din anexa I, în mod direct sau indirect, precum
și utilizarea în beneficiul acestora, a oricăror fonduri sau resurse
economice. 
3. Se interzice participarea cu
bună știință și deliberată la
activități care au drept scop ori efect, direct sau indirect,
eludarea măsurilor menționate la alineatele (1) și (2). 
4. Anexa I cuprinde o listă a
persoanelor fizice sau juridice, a entităților și a organismelor
care, în conformitate cu articolul 4 alineatul (1) litera (a) din Decizia
…/…/PESC a Consiliului din … privind măsuri restrictive împotriva Belarus
([4]), au fost
identificate de către Consiliu ca fiind responsabile de
încălcări grave ale drepturilor omului sau de represiunea împotriva
societății civile și a opoziției democratice sau ale
căror activități aduc atingere în mod grav democrației ori
statului de drept din Belarus, sau a oricăror persoane fizice sau
juridice, entități sau organisme asociate cu acestea, precum și
a persoanelor juridice, a entităților sau a organismelor aflate în
proprietatea acestora ori controlate de acestea.    
5. De asemenea, anexa I cuprinde o
listă a persoanelor fizice sau juridice, a entităților și a
organismelor care, în conformitate cu articolul 4 alineatul (1) litera (b) din
Decizia …/…./PESC a Consiliului, au fost identificate de către Consiliu ca
obținând avantaje de pe urma regimului Lukașenco sau ca sprijinind
acest regim, precum și a persoanelor juridice, a entităților sau
a organismelor aflate în proprietatea acestora ori controlate de acestea.”
(2) La articolul 2b alineatele (1) și (2),
la articolul 3 alineatul (1) litera (a), la articolul 4a și la articolul 8a
alineatele (1) și (4), trimiterile la „anexele I, IA și IB” sau la
„anexele I sau IA” se înlocuiesc cu trimiteri la „anexa I”. 
Articolul 2
Prezentul regulament intră în vigoare la 1
noiembrie 2012.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
[1]               JO L … ,
… 1.2012, p. … .
[2]               JO L 134,
20.5. 2006, p. 1.
[3]               JO L 280,
26.10.2010, p. 18.
[4]               JO C , ,
p. .